แรงขายหุ้นพลังงานฉุด SET ภาคบ่ายไหลต่อ 27 จุด เสี่ยงหลุดแนวรับ 1,630 จุด
แรงขายหุ้นพลังงานฉุด SET ภาคบ่ายไหลต่อ 27 จุด เสี่ยงหลุดแนวรับ 1,630 จุด โดยดัชนีตลาดหุ้นไทย ณ เวลา 14.42 น. อยู่ที่ระดับ 1,631.85 จุด ลบ 26.71 จุด หรือ 1.61% ด้วยมูลค่าการซื้อขาย 3.35 หมื่นล้านบาท
24 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.42 น. อยู่ที่ระดับ 1,631.85 จุด ลบ 26.71 จุด หรือ 1.61% ด้วยมูลค่าการซื้อขาย 3.35 หมื่นล้านบาท
ด้านนักวิเคราะห์ บล.ฟิลลิป (ประเทศไทย) ระบุว่า ดัชนียังคงปรับตัวลดลงต่อเนื่อง ชดเชยเมื่อวานนี้ที่ตลาดภูมิภาคต่างติดลบ 1-2% ขณะที่ตลาดในประเทศไทยปิดทำการ แต่วันนี้ตลาดภูมิภาคส่วนใหญ่รีบาวด์ขึ้นมาได้
ทั้งนี้ ตลาดฯ รับผลกระทบจากสงครามการค้าที่เริ่มชัดเจนขึ้น ราคาน้ำมันดิ่ง รวมถึงความขัดแย้งระหว่างสหรัฐฯกับซาอุดิอาระเบีย และกังวลการค้าระหว่างสหรัฐฯจีน
ส่วนปัจจัยในประเทศรับแรงกดดันจากกลุ่มพลังงานหลังราคาน้ำมันดิ่งหนัก ส่วนในประเทศรับแรงกดดันจากตัวเลขส่งออกของไทยออกมาแย่กว่าคาดทำให้กระทบ Sentiment การลงทุน พร้อมให้ติดตามการทยอยประกาศงบฯ ไตรมาส 3/61 วันนี้ โดยโดยให้แนวรับ 1,630 แนวต้าน 1,667 จุด